cyanic-selkie/wikianc huggingface dataset:
Alfred Hagn
Kyrkjerestauratør
I 1923 reiste ekteparet til Bayern, der dei oppheldt seg vel eitt år saman med fleire andre tyskvennlege nordmenn, blant andre teatermannen Bjørn Bjørnson, journalisten Sven Elvestad og Victor Mogens. Under dette opphaldet var Hagn vitne til Adolf Hitlers kuppforsøk i München.
Valdres alpinsenter
Valdres alpinsenter er eit skisenter som ligg i Aurdal i Nord-Aurdal kommune i Valdres. Anlegget har 4 skiheisar, 11 preparerte nedfartar med ulik vanskegrad, terrengpark, barneanlegg og gode moglegheiter for køyring off-piste. Ved anlegget blir det stundom arrangert konkurransar i alpint og telemark.
Phil Chess
Karriere
Chess var òg med-skipar av L & P Broadcasting i lag med broren. Dette føretaket dreiv radiostasjonen WSDM.
New York Dolls av New York Dolls
Etter å ha signert ein kontrakt med Mercury, spelte The Dolls inn det første albumet sitt på The Record Plant i New York City med produsenten Todd Rundgren, som var kjent for sin sofistikerte popsmak og hadde ei lunken oppfatning av bandet. Trass i historier om konfliktar under innspelingsøktene, sa vokalisten David Johansen og gitaristen Sylvain Sylvain seinare at Rundgren fanga korleis bandet høyrdest ut på scenen. Musikken deira på albumet bestod av sorgfri rock and roll, musikk inspirert av Brill Building-pop og smaklause kjensler, medan Johansen sine daglegdagse og tvitydige tekstar utforska tema som urban ungdom, tenåringsframandgjering, ungdomsromantikk og autentisitet.
Ghabaghib
Ghabaghib (arabisk غباغب, Ğabāğib; òg skrive Ghabagheb) er ein by sør i Syria i Daraa guvernement, nord for Daraa. Av stader i nærleiken finn ein Muthabin i søraust, al-Sanamayn i sør, Deir al-Bukht, Deir al-Adas i aust, Khan Dannun i nord og al-Qin i nordvest.
Historie
Den 16. januar 1192 nådde meldingar til Jerusalem at Alam al-Din Sulayman om at ein emir i Ajjubide-dynastiet, general Saladin, hadde døydd i Ghabaghib på veg til Aleppo. Seinare, tidleg på 1200-talet, vart byen vitja av den syriske geografen Yaqut al-Hamawi som omtalte han som «ein landsby i området Hauran, kring 30 km frå Damaskus.»
Midt på 1800-talet var Ghabaghib ein liten landsby med bygg av svart basaltisk stein. Byen låg langs karavaneruta Hajj mellom Damaskus og Mekka, og var ein rasteplass mellom Khan Dannun og al-Sanamayn. Det vart bygt eit tårn i byen etter ordre frå den osmanske sultanen Selim I. Ghabaghib vart seinare ein stasjon langs Damaskus–Daraa-linja til Hejaz-banen. Under Syria–Libanon-felttoget i andre verdskrigen var Ghabaghib hovudkvarteret for Dei frie franske styrkane i det sørlege Syria. Byen fekk kallenamnet «Rhubarb» (rabarbra) av britiske soldatar som ssyns namnet var for vanskeleg å uttale.
Anna McGarrigle
Anna McGarrigle er ein kanadisk visesongar og låtskrivar, som spelte mykje i lag med systera Kate McGarrigle, som døydde i 2010.
NM i alpine greiner 1973
Noregsmeisterskapen i alpine greiner 1973 fann stad på Stranda i Møre og Romsdal helga 24.-25. februar 1973. Einast fire tevlingar stod på programmet, høvesvis slalåm og storslalåm for begge kjønn.
Ginger Gilmour
Kunt
Gilmour er medlem av Society of Women Artists. I juni 2007 fekk ho British Red Cross Award for Services to Humanity.
Sion
Siste dagars heilage
I mormonarrørsla (Siste dagars heilage) er Sion eller Zion nytta med ulike tydingar. Det kan ha den opphavlege tydinga og visa til Jerusalem. Det var også namnet på byen partiarken Enok grunnla. Vidare kan det visa til ein stad der ei gruppe som er reine og rettvise bur saman i harmoni. Dette kan visa til byen Independence i Missouri og er også blitt nytta om Kirtland i Ohio, Jackson County i Missouri, Nauvoo i Illinois og om Salt Lake Valley.
Doubtful Bay
Doubtful Bay er ei lita, bukt, som ligg 1,5 km aust-nordaust for Smaaland Cove og like vest for Rumbolds Point på søraustkysten av Sør-Georgia. Ho vart kartlagd av Den andre tyske antarktisekspedisjonen under Wilhelm Filchner, 1911–12, som namngav ho etter Walter Slossarczyk, tredjestyrmann på ekspedisjonsskipet «Deutschland». Dei seinare namna «Doubtful Bay» og «Smaaland Bay» (no Smaaland Cove) vart feilaktig gjeve til andre stader på eit kart over området. South Georgia Survey, 1951–52, rapporterte at namnet «Slossarczyk Bay» ikkje er i lokal bruk og at bukta var best kjend som Doubtful Bay.
Bukta ligg ikkje langt frå Drygalskifjorden og Cape Disappointment.
Drygalskifjorden
Drygalskifjorden er ein fjord 1,5 km brei og som trengjer nordvestover 13 km like nord for Nattriss Head langs søraustkysten av Sør-Georgia. Ho vart kartlagd av Den andre tyske antarktisekspedisjonen, 1911–12, under Wilhelm Filchner, og kalla opp etter professor Erich von Drygalski, leiaren for Den første tyske antarktisekspedisjonen, 1901–03.
Teddy Wilson
Theodore Shaw «Teddy» Wilson var ein amerikansk jazzmusikar (piano) og orkesterleiar, kjent som ein av dei leiande innan swingjazz-epoken.
You Shook Me
«You Shook Me» er ein bluessong skriven av Willie Dixon og J. B. Lenoir. Earl Hooker spelte han først inn som ein instrumental, før Muddy Waters i 1962 song inn vokal på instrumentalen.
Led Zeppelin-versjonen
I eit anna intervju i 1977 sa Page:
Tinkerbreen
Tinkerbreen er ein 40 km lang isbre i Antarktis, som drenerer den sentrale delen av Southern Cross Mountains og flyt søraust og ut i Wood Bay, på kysten av Victoria Land. Han vart namngjeven av den nordlege gruppa frå New Zealand Geological Survey Antarctic Expedition (NZGSAE), 1962–63, etter oberstløytnant Ron Tinker, som var sjef ved Scott-basen i løpet av den sesongen.
Aliabad fylke
Aliabad fylke (persisk شهرستان علی‌آباد) er eit fylke i Golestan i Iran. Det administrative senteret i fylket er Aliabad-e Katul. I folketeljinga i 2006 var innbyggjartalet i fylket 123 923. Fylket består av dei to distrikta Sentral-distriktet og Kamalan-distriktet. Fylket har dei to byane Aliabad-e Katul og Fazelabad.
Vaupés
Elveløpet
Elva Vaupés har utspringet sitt inne i Guaviare, vest for byen Calamar (02 ° 03′N 72 ° 53′W), ved samanlaupet av Itilla og Unilla. Ho renn austover, gjennom byane Miraflores, Puerto Silvania, Santa Rosa, Tucuña og Mitú, hovudstaden i Vaupés-departementet, og etter å ha fått tilførsel frå Cuquiari og Querani. Rett før grensa til Brasil får ho tilførsel frå elva Querari.
Texas Tech University
Texas Technology University eller Texas Tech University er eit delstatseigd teknisk-naturvitskapleg universitet i Lubbock i delstaten Texas i USA. Det vart grunnlagt i 1923.
Lapprose
Lapprosa er ein liten busk som blir 0,2–0,45 meter høg. Blada er elliptiske med ein lengd på 0,4–1,5 cm og ei breidd på 0,2–0,5 cm. Blomane er raudlege eller lilla.
Den norske lapprosa er rekna som umogleg å dyrka i hagar i låglandet, ettersom klimaet er for varmt for henne. Derimot kan variantar av lapprose frå Japan, Sibir og Canada godt plantast i tilsvarande hagar. Desse er oftast ein god del større enn den norske varianten, men blomane er ganske like.
Lapprose er kommuneblom for Skjåk kommune i Oppland.
Ma'rib
Oljeraffineri
Ma'rib er starten på den 438 km lange Marib-Ra's Isa-oljerøyrleidninga, med ein kapasitet på 200 000 fat olje kvar dag.
Topsidebreen
Topsidebreen er ein isbre som er kring 1 km lang og som flyt ned sørveggen av Elkhorn Ridge i Greenville Valley i Convoy Range i Victoria Land. Namnet er eit nautisk uttrykk som tyder overdelen til skroget. Han vart namngjeven av ei feltgruppe frå New Zealand Antarctic Research Program (NZARP) i området i 1989-90.
Can
Klassiske år: 1971–1973
Albumet vart etterfølgd av Future Days i 1973, som representerte eit tidleg døme på ambient musikk, i tillegg til å innehalde popsongen «Moonshake». Czukay: «'Bel Air' [det 20 minuttar lange stykket som tok opp ei heil plateside av Future Days] synte Can som eit elektrisk symfonigruppe som spelte fredfylt med enkelte dramatiske landskapsmåleri.»
Suzuki slutta like etter innspelinga av Future Days for å gifte seg med den tyske kjærasten sin, og vart så eit Jehovahs vitne. Karoli og Schmidt tok då over på voka; men då Suzuki slutta vart det vokal på færre av stykka deira, sidan Can eksperimenterte meir med den ambiente musikken dei hadde starta med på Future Days.
Oppløysing og gjenforeining
Holger Czukay har spelt inn fleire ambiente album og samarbeidd med mellom andre David Sylvian, medan Jaki Liebezeit har spelt mykje med bassistane Jah Wobble og Bill Laswell, og i trommegruppa Drums of Chaos. Michael Karoli spelte inn eit reggaealbum med Polly Eltes før han døydde, og Irmin Schmidt har arbeidd med trommeslagaren Martin Atkins. Damo Suzuki kom attende til musikkindustrien i 1983, og har sidan då spelt live improvisasjonsshow rundt om i verda med lokale musikarar og medlemmar av turnebanda sine, og gjeve ut fleire konsertalbum. Malcolm Mooney spelte inn eit album som songar for bandet Tenth Planet i 1998. Rosko Gee har vore bassist i bandet til fjernsynsshowet Harald Schmidt i Tyskland sidan 1995. Rebop Kwaku Baah døydde i 1983 etter hjerneblødning.
Konkav
Konkav er eit adjektiv som vert nytta om noko som krummar innover. Konkavitet er eigenskapen å vere konkav. Motsetninga til konkav er konveks.
Det etiopiske høglandet
Det etiopiske høglandet er eit ulendt og kupert område med ei rekkje samanhengande fjellformasjonar som ligg i Etiopia, Eritrea og det nordlege Somalia, nordaust i Afrika. Området tilhøyrer den afromontane sona, og er det største fjelllandskapet på det afrikanske kontinentet. Berre ein liten del ligg lågare enn 1 500 moh., medan dei høgaste toppane strekkjer seg godt over 4 000 moh. Difor vert det òg kalla Afrikas tak.
Mike Deasy
Biografi
Då Cochran døydde i 1960 vart Deasy ein aktiv studiomusikar i Los Angeles. Deasy gifta seg med systera til Jim Horn, Kathie i 1961, og paret starta seinare sitt eige platestudio og produksjonsselskap, Saltmine Recording. Han spelte som medlem av The Wrecking Crew med Hal Blaine, Joe Osborn, Larry Knechtel og andre, på innspelingar for Phil Spector, og spelte gitar på The Beach Boys-albumet Pet Sounds. I 1960-åra og i seinare år arbeidde han òg for the Monkees, the Association, Scott McKenzie, Johnny Rivers, the Fifth Dimension, Rick Nelson, Randy Newman, Spanky & Our Gang, Tommy Roe, Fats Domino, The Byrds, Michael Jackson, Frank Zappa og andre.
Aqqala fylke
Aqqala fylke (persisk شهرستان آق‌قلا)) (persisk Sepid Dez), er eit fylke i Golestan i Iran. Det administrative senteret i fylket er Aqqala. I folketeljinga i 2006 var innbyggjartalet i fylket 109,440. Fylket består av dei to distrikta Voshmgir-distriktet og Sentral-distriktet. Fylket har dei to byane Anbar Olum og Aqqala.
Konkavgitter
Konkavgitteret vart funne opp av Henry Augustus Rowland.
Karl Peder Mork
Attåt tillitsvervet er Mork musikkstudent på deltid ved Universitetet i Oslo, og han har elles livnært seg både som utøvande gitarist og snøggbåtbillettør.
Den alternative Nobelprisen
Kjende prisvinnarar er m.a. Astrid Lindgren, Memorial, David Suzuki, Mordechai Vanunu, Wangari Maathai, Vandana Shiva, Daniel Ellsberg og Leonardo Boff. To nordmenn, Erik Dammann (saman med Framtiden i våre hender) og Johan Galtung, har vunne prisen.
Prisvinnarar
2011
2005
2003
1990
1987
1986
1985
1983
1980
Nina Ponomarjova
Nina Apollonovna Ponomarjova var ein sovjetisk-ukrainsk diskoskastar frå Sverdlovsk, som i 1952 vart den fyrste sovjetiske olympiameisteren. Ho vart olympisk meister i diskosøvinga i 1952 og 1960 og europameister i 1954.
Led Zeppelin av Led Zeppelin
Produksjon
Albumet var eit av dei første albuma som berre vart gjeven ut i stereo, medan det på denne tida var vanleg å gje ut albuma i både mono- og stereoversjonar.
Komposisjonar
Mange av dei tidlege songane til Led Zeppelin var basert på bluesstandarar, og albumet inneheld tre songar komponerte av andre: «You Shook Me» og «I Can't Quit You Baby», begge av bluesartist Willie Dixon; og «Babe I'm Gonna Leave You». Den sistnemnde trudde gitarist Jimmy Page feilaktig var ein tradisjonell folkesong ha hadde høyrt på ei Joan Baez-plate, men i røynda var songen skriven av Anne Bredon i 1950-åra. Dixon vart derimot tilskriven som komponist på dei to songane på albumet.
Ettermæle
"[Albumet] var ulikt alt anna. Arrangement var meir utforma enn dei til Cream eller Jimi Hendrix, og musikalsk var det ikkje like tungvint som Iron Butterfly eller bombastisk som Vanilla Fudge. Den næraste samanlikninga kan vere til MC5 eller the Stooges—begge frå Michigan—som likevel ikkje var like polerte og overlegent dyktige som Led Zeppelin, og Led Zeppelin hadde heller ikkje den politiske, sosiale eller konservative kjenslegheita til desse banda. Det dei derimot hadde var potensialet for eit massivt publikum."
University of Chicago
Historie og utvikling
I 1894 – 1904 var John Dewey tilsett ved University of Chicago der han forma tankane sine i ein empirisk teori om pragmatisme. Universitetet var ein sentral institusjon i utviklinga av atombomba under andre verdskrigen. Den italienske fysikaren Enrico Fermi deltok i Manhattanprosjektet og var tilsett ved universitetet. Arkeologen James Henry Breasted utvikla amerikansk egyptologi og studiar av Midtausten i oldtida ved University of Chicago frå 1894.
Forsking og ressursar
Graduate School of Business oppnår ekstremt høge rangeringar fagleg, som regel blant dei to-tre høgaste blant business-skular i USA. Forskarar og forelesarar her omfattar nobelprisvinnarar som Milton Friedman, Gary Becker, Robert Fogel, George Stigler og Myron Scholes. Tidlegare studentar omfattar Oracle-gründer Larry Ellison.
The Bootleg Series Vol. 9: The Witmark Demos: 1962–1964
Dato for innspelingane
Sjølv om innspelingsdatoane for Leeds- og Witmark-demoane tidlegare var blitt publisert, var dei ikkje nemnde i plateomslaget til dette albumet. På plate 1 var spor 1-8 demoar spelte inn ved Leeds Music den 2. februar 1962. Spor 9, ein demo av «Blowin' in the Wind» og den første songen spelt inn for Witmark er frå juli 1962. Spor 10 vart spelt inn 1. november 1962, etterfølgd av 11–17, som vart spelte inn i desember 1962. Spor 18–22 vart registrerte vinteren 1963, truleg i februar. Spor 23-25 av plate 1 og spor 1-2 av plate 2 vart spelte inn i mars 1963. Spor 3-6 er frå 7. til 9. april 1963 til mai 1963 og 10-15 vart alle spelte inn i august 1963. Spor 16, «The Times They Are a-Changin'», vart spelt inn i oktober 1963 og spor 17 er frå desember 1963. Spor 18–19 var dei siste demoane som vart spelte inn i Witmark studio, i januar 1964. Spor 20–22 vart registrerte for Witmark i juni 1964, men var blitt spelt inn andre stader.
Dødsdans
Bildekunst
Det finst ei mengd bildeframstillingar av dødsdans i europeisk kunsthistorie, blant anna i kyrkjekunst og bøker. Framstillingane varierer frå menneske leia av ein personifiserert dødsfigur, dansande levande og daude, eller berre daudingar, anten i ei rekkje eller parvis. Menneskeskikkelsane representerer alle samfunnslag og aldersgrupper: keisar, konge, pave, munkar, bønder, tiggarar, barn, ungdommar, jomfruer, oldingar og så vidare. Dauden og daudingane har ofte form som skjelett.
Landsdel
Landsdel er ein del av eit land som gjerne er like stor som eller større enn den største innanlandske administrasjonsinndelinga.
Aleksandra Tsjudina
Friidrett
Under olympiske leikane i Helsingfors 1952 vann Tsjudina tre medaljar på døgn. Fyrst tok ho sølv i lengdehopp, med 6,04 m vart ho slått av Yvette Williams frå New Zealand med ti centimeter. Dagen etter kasta ho spydet 50,01 m og tok ein ny sølvmedalje, Dana Zátopková frå Tsjekkoslovakia sigra med eit kast på 50,47 m. Til sist klarde ho 1,63 m i høgdehopp, nok til å sikre seg bronsemedaljen.
Volleyball
Tsjudina var ein heilt sentral spelar på Sovjetunionen sitt kvinnelandslag i volleyball i over ti år. Med sin spenst og si slagkraft var ho ein framifrå både angrepsspelar og blokkar.
Piers Plowman
Piers Plowman eller Visio Willelmi de Petro Ploughman (Williams visjon av Per Plogmann) er eit allegorisk og forteljande dikt av William Langland (ca. 1332–ca. 1400), skrive på mellomengelsk ein gong mellom 1360 og 1399. Det er skrive på vers utan rim og delt inn i seksjonar kalla passus (latin for 'steg').
Your Time Is Gonna Come
Teksten omhandlar ei utru jente som må betale prisen for måten ho oppfører seg på. Linjene «One of these days and it won't be long / You'll look for me but baby I'll be gone» er henta frå Ray Charles-songen «I Believe to My Soul» og syner kjærleiken Robert Plant hadde for R&B.
Too Much Too Soon
Bakgrunn
Etter oppmoding frå Leiber og Stoller bad frontmannen David Johansen veteranprodusenten Shadow Morton om å jobba med albumet. Morton var mest kjent for arbeidet sitt med The Shangri-Las, som New York Dolls var fan av, og hadde òg vore Johansen sitt førsteval til å produsera debutalbumet deira. Morton hadde vorte misnøgd med musikkindustrien og ønskte å utfordra seg sjølv ved å produsera andrealbumet til bandet: «The Dolls hadde energi, ein slags disiplinert rarheit. Eg tok dei inn i rommet som ei utfordring. Eg var lei av musikken og forretningane. The Dolls kan absolutt ta deg ut av keisemda.»
Innspeling og produksjon
Med Morton spelte New York Dolls inn Too Much Too Soon i 1974 i A&R Studios i New York City. Albumet vart seinare mastra på Sterling Sound og Masterdisk. I løpet av øktene lét Morton Johansen spela inn vokalen fleire gangar og nytta lydeffektar som gongar, pistolskot og kvinneleg koristar. I ein rapport om framgangen til albumet for Melody Maker, skreiv journalisten Lenny Kaye at dei brukte meir tid enn dei hadde på den første plata si, «hentar inn sporadiske strykarar og horn, etter råd fro Shadow om ikkje å 'slå seg til ro'. Morton og bandet likte kvarandre, då han syntest energien i gruppa i studioet var forfriskande, medan Johansen var glad i Morton og den «lausare» kjensla han gav musikken deira. «Den mannen er heilt upretensiøs», sa Johansen om produsenten. «Han trur ikkje han nokon gong har gjort ein fantastisk ting i livet sitt.»
Musikk og tekst
«Chatterbox» er skriven og sungen av Thunders, som Willis følte «bruker stemma si som eit jamrande instrument» på ein måte som liknar rockesongaren Robert Plant. Songen er første gang Thunders syng solo og syng på ein måte som Weisbard og Marks sa er levert i ein skjelvande, men stolt New York-aksent. Tekstane hans skildrar den aukande frustrasjonen til forteljaren over eit telefonsamband med kryssa leidning med ei kvinne. På «Human Being», ein ode til sjølvrespekt og personleg fridom, introduserer Thunders gitarspelet sitt med ein grovt framført variant av Bill Doggett-songen «Honky Tonk» frå 1956. Johansen vender seg til kritikarar av bandet i songen, og fortel dei at viss dei finn han kritikkverdig, bør dei i staden finna seg sjølv «ei helgen», «ein gut som kjem til å bli det eg ikkje er», og ei «plastdukke med eit nytt lag med maling som kjem til å sitja gjennom galskapen og alltid oppføra seg sjarmerande.»
Edvard Alme
I Vestmannalaget sat han i styret 1876-79 og var formann frå 1879-1908. Han sat òg som bladstyrar av For Bygd og By i 1879. I Vestmannalaget arbeidde han mykje for norsk kledebunad, felespel, song og dans og var med i «domsnemndi for skulebøker» og andre skrifter som laget hadde med å gjere. Med pseudonymet Edvard Alme gav han ut fleire omsetjingar frå den vesterlandske bokheimen: I 1903 gav han ut Hermann og Dorothea av Goethe i kommisjon hjå bokhandlar Floor og to år seinare kom fyrste akt av Kaupmannen i Venezia av Shakespeare, med Gula Tidend som utgjevar. Dei to siste utgjevingane hans vart Shakespeare-sonnettor frå 1918 og Byron Kvæde (attdikting av Lord Byron) frå 1920. Båe er tospråklege og har Kristian Madsens Bokhandel som utgjevar. Han sytte òg for at skriftene til Henrik Krohn vart gjevne ut på nytt.
Tuckerbreen
Han vart utforska av NZGSAE, 1957–58, og vart namngjeven av dei etter Tuckerfjorden, ein isfylt fjord ved munningen av breen, som vart namngjeven av kaptein James Clark Ross i 1841,
Prutz
Ein brann i 1903 gjorde stor skade i landsbyen.
Niel Gow
Seinare liv
Etter å ha blitt enkjemann gifta Gow seg opp att med Margaret Urquhart frå Perth i 1768. Dei hadde eit lukkeleg ekteskap til ho døydde i 1805, noko som fekk Gow til å skriva ein av dei best kjende tonane sine, "Niel Gow's Lament for the Death of his Second Wife".
Dave Pomeroy
Dave Pomeroy er ein USA-amerikansk musikar, kjend som vokalist, låtskrivar og produsent frå Nashville, men mest kjend som bassist. Han har spelt elektrisk og akustisk bass for mange kjende artistar, både i studio og på scenen. Som soloartist og produsent har han gjeve ut 12 album og to DVD-ar på sitt eige selskap, Earwave Music. Han har skrive ei rekkje artiklar for magasinet Bass Player og andre musikkmagasain, og har bidrege som forfattar til ei rekkje bøker om musikkindustrien.
I desember 2008 vart Pomeroy vald som direktør i Nashville Musicians Association, ei lokal avdeling av American Federation of Musicians (AFM) og i juni 2010 vart han òg vald inn i styret til AFM. 014, and 2017.
Teja Gregorin
Teja Gregorin er ein slovensk skiskyttar frå Ljubljana som vann VM-sølv på 15 km i 2009 og OL-bronse på jaktstarten i 2014. I 2012 gjekk ho for Slovenias lag som tok sølv på mixstafetten under VM i Ruhpolding.
Tianna Bartoletta
Aktiv
I 2012 forbetra Madison dei personlege rekordane på både 100 meter og 200 meter. I mai sprang ho 200 meter på 22,37 i Ponce, deretter sprang ho 100 meter på 10,97 i New York, hennar fyrste løp under 11 sekundar. I slutten av juni forbetra ho 100-meterrekorden sin til 10,96 då ho kom på andreplass ved USA sitt uttak til Sommar-OL 2012, einast Carmelita Jeter på 10,92 var betre. Under leikane i London vart ho nummer fire på 100-metere på tida 10,85 sekundar, fire hundredels sekund bakom bronsevinnaren. Seks dagar seinare vart ho olympisk meister på 4 x 100 m stafett saman med Allyson Felix, Bianca Knight og Carmelita Jeter. Tida 40,82 sekundar var ei forbetring av den 27 år gamle verdsrekorden til Aust-Tyskland med heile 0,55 sekundar.
Teja Gregorin
Aktiv
Ved VM i skiskyting 2012 i Ruhpolding gjekk Gregorin andreetappen for Slovenia sitt sølvlag på mixstafetten, dei andre på laget var Andreja Mali, Klemen Bauer og Jakov Fak. Både i 2012 og 2014 kom ho på pallen i fellesstartane under verdscuprenna i Holmenkollen, siste gongen var ho i mål knapt fire sekundar bakom vinnaren, slovakiske Anastasija Kuzmina. Månaden før hadde ho under Vinter-OL 2014 i Sotsji frå 15. posisjon gått inn til bronsemedaljen på 10 km jaktstart.
Do You Know the Way to San José
«Do You Know the Way to San Jose» er ein popsong frå 1968 skriven for songaren Dionne Warwick av Burt Bacharach (musikk) og Hal David (tekst). Songen vart den største internasjonale hitten til Warwick og selde over ein million eksemplar og gav ho den første Grammyprisen hennar. Songen fortel soga om ein person frå San Jose i California som har mislukkast å slå igjennom i underhaldningsbransjen i Los Angeles og er på veg heim til heimbyen.
Produksjon
Songen er framleis ein av dei mest populær låtane til Warwick og er med på nesten alle konsertane hennar.
Andre versjonar
«Do You Know the Way to San Jose» har òg blitt spelt inn av Connie Francis, Rita Reys, The George Shearing Quintet, The Avalanches, The Baja Marimba Band, The Temptations og The Supremes i lag, Frankie Goes to Hollywood, The Starlite Orchestra, De-Phazz, Neil Diamond og the Carpenters, blant andre.
Highway to Hell
Utgjeving
Highway to Hell vart opphavleg gitt ut 27. juli 1979 av Albert Productions, som lisensierte albumet til Atlantic Records for utgiving utanfor Australia, og det vart gitt ut på nytt av Epic Records i 2003 som ein del av AC/DC Remasters-serien. I Australia vart albumet opphavleg gitt ut med eit litt annleis plateomslag, med flammar og ei teikning av ein bassgitarhals lagt over det same biletet av bandet som vart brukt på det internasjonale omslaget. AC/DC-logoen er òg ein mørkare nyanse av raudbrun, men aksentane er litt lysare. Utgivinga i Aust-Tyskland hadde eit anna og mykje enklare design på framsida og baksida av albumet, tilsynelatande fordi styresmaktene ikkje var fornøgd med omslaget slik det vart gitt ut andre stader.
Medverkande
AC/DC
Kystblåstjerneslekta
Kystblåstjerneslekta (Tractema) er ei planteslekt i aspargesfamilien.
The X Factor av Iron Maiden
Medverkande
Henta frå plateomslaget:
Albumet For Your Love
For Your Love er det første amerikanske albumet til det engelske rockebandet The Yardbirds. Det kom ut i juni 1965 og er ei blanding av tidlegare singlar og songar berre gjevne ut i USA, sett saman av produsenten Giorgio Gomelsky. Albumet kom ut medan Yardbirds var klar for den første USA-amerikanske turneen sin, og nådde 96. plassen på Billboard si Top LPs-liste. Albumet kom ikkje ut i Storbritannia. På same vis vart ikkje debutalbumet til Yardbirds i Storbritannia, Five Live Yardbirds, gjeve ut i USA.
Velferdstinget i Bergen
Leiarar
2014: Tor Sivertsen Prestegard
2013: Anna Gjertsen
2004:
Safwan
Safwan (arabisk صفوان) er ein by søraust i Irak ved grensa til Kuwait. Her låg tidlegare ein base for Det irakiske flyvåpenet.
Maswarah-distriktet
Maswarah-distriktet  er eit distrikt i Al Bayda guvernement i Jemen. I 2003 hadde distriktet eit folketal på 7 038 innbyggjarar.
UAZ-452
I Mars 2011 har modellar som 39625, 3962, og 2206 fått oppgraderingar som ABS-bremsar, servostyring, tryggleiksbelte og Euro-4 motor som standardutstyr.
Dazed and Confused
Kulturell innverknad
Songen er med på lista til Rock and Roll Hall of Fame over dei 500 songane som forma rock and roll.
Operasjon Anklet
Desse to raida var dei første, større, kombinerte angrepa SOE gjennomførte etter at Kompani Linge var formelt organisert. Då mannskapa trekte seg tilbake til Storbritannia, hadde dei følgje av 266 nordmenn som slutta seg frivillig til og flykta frå landet.
Black Mountain Side
Songstruktur
Page spela seinare songen då han var med i bandet The Firm, ei gruppa han starta i lag med Paul Rodgers.
Operasjon Durham
Operasjonen vart ført i Trøndelag frå tidleg 1944 og fram til mars 1945 og vart leidd av den høgt dekorerte motstandsmannen Erik Gjems-Onstad.
Marty Stuart
Songar
Songar av han har vore på topp-ti på country-liste i USA.
Aurdal kyrkje
Aurdal kyrkjesokn er prostesete for Valdres prosti.
Mikhail Sjolokhov
Kritikk
På den andre sida hevda omsettaren og forfattaren Felix Philipp Ingold i ein artikkel i Neue Zürcher Zeitung 23. august 2006 at Sjolokhov ikkje forfatta hovudverka sine sjølv, men at ei rekke «ghostwriters» skreiv dei på oppdrag av sovjetmakthavarane.
Abirim
Abirim har ein årleg vinfestival med utstilling av lokale vinar.
Al-Qurnah
Al-Qurnah (Qurna) er ein liten by sør i Irak, kring 75 km nordvest for Basra, ved byen Nahairat. Qurna ligg ved samløpet mellom Tigris og Eufrat, der dei dannar Shatt al-Arab. I følgje ei lokal segn skal Qurna ha vore staden der Edens hage låg. Eit eldgammalt jujubetre (nyleg dødt) er lokalt rekna som kunnskapens tre frå Bibelen.
Johan Castberg-feltet
Den 22. april 2013 kunngjorde Olje- og energidepartementet at funna Skrugard/Havis vart gjeve feltnamnet Johan Castberg, oppkalla etter politikaren Johan Castberg.
Jobriath
Biografi
Jobriath prøvde sjølv å distansere seg frå solokarrieren sin og tok eit nytt namn, Cole Berlin. Han tok òg ein ny kabaret-stil. Resten av livet sitt budde han fast på Chelsea Hotel og spelte i ein lokal restaurant og i selskap. Han hadde ein 10-årskontrakt med Brandt og kunne derfor ikkje spele inn musikk, men arbeidde privat på ein serie musikalar, inkludert den mykje omtalte Popstar. På den tida kontrakten hans gjekk ut var han likevel døyande av AIDS, ein sjukdom som til slutt tok livet hans i august 1983.
Fotball-EM 1995
Åtte land deltok i meisterskapen som vart avvikla med cupspel i tida oktober 1994 til mars 1995. Kvartfinalane med heime- og bortekamp vart unnagjort frå 9. til 30. oktober 1994. Tyskland slo ut Russland, Noreg vann over Italia og Sverige over Danmark, før England eliminerte Island. I semifinalane slo Tyskland ut England, medan Sverige på seinvinteren 1995 vann over Noreg etter tap 3-4 i bortekampen i Kristiansand og siger 4-1 heime i Jönköping.
Operasjon Claymore
Eit anna viktig utfall av raidet var overtakinga av eit sett roterande hjul og kodebøker til ein Enigma-maskin frå den tyske armerte trålaren «Krebs». Dette førte til at britane kunne knekka dei tyske marinekodane ved Bletchley Park, og gjorde at allierte konvoiar kunne unngå tyske u-båt-samlingar.
Prelude/Angry Young Man
Sjølv om songen aldri vart gjeven ut som singel vart «Prelude/Angry Young Man» ein populær song blant fansen til Joel og fast på konsertane hans. «Prelude» vart nytta som kjenningsmelodi for det tyske talkshowet Live (1988-1996); og for Grampian Television sitt sommarshow «Summer at Six» tidleg i 1980-åra.
Having a Rave Up
Albumet inneheld nokre av dei tidlegaste konsertopptaka med Clapton. Desse vart spelte inn i mars 1964 og kom ut på det britiske debutalbumet deira, Five Live Yardbirds, som ikkje kom ut i USA. Songane med Beck vart spelte inn i studio i månadane etter han kom med i bandet i mars 1965. Desse omfattar fleire hitsinglar og introduserte «The Train Kept A-Rollin'», eit av dei mest kopierte Yardbirds-arrangementa. Sjølv om dei fleste songane ikkje var skrivne av gruppa, vart dei mykje spelte av gruppa på konsertane deira fram til etter Jimmy Page erstatta Beck.
Communication Breakdown
Innspelingar
På Led Zeppelin BBC Sessions frå 1997 var songen med tre gonger, kvar gong med ei forskjellige improvisering av musikarane. To live-innspelingar for fjernsynsprogrammet Tous En Scene i Paris i 1969 og i the Royal Albert Hall i 1970 finst på Led Zeppelin DVD. «Communication Breakdown» er ein av få Zeppelin-songar som bandet gjorde ein video for. Denne finst òg på Led Zeppelin DVD.
Bikjebukten
Den 21. april 1982 gjekk britiske Special Boat Service i land ved Hound Bay frå helikopter frå HMS «Endurance», og gjorde eit forsøk på å krysse over til dei argentinske stillingane gjennom Sörling Valley til Cumberland East Bay, der dei vart drivne attende av snø og is 22.-24. april.
Don't Make Me Over
Andre versjonar
I 1970 nådde Brenda & the Tabulations 15. plass på R&B-lista med ei nyinnspeling av «Don't Make Me Over» spelt inn i Regent Sound Studio i Philadelphia med produsenten Van McCoy. Denne versjonen nådde òg 77. plass på Billboard Hot 100.
I fjernsynsserien Glee syng Amber Riley «Don't Make Me Over» og denne versjonen finst på Glee: The Music, Volume 2
Hermund Kleppa
Han er medforfattar av fleire bøker, og har skrive mange lokalhistoriske artiklar i tidsskrift og i Kulturhistorisk leksikon.
Frey II
Frey II, òg omtalt som Frei II, var ein alliert observasjonspost og radiostasjon på Gurskøya i Møre og Romsdal under andre verdskrigen. Stasjonen var bemanna av brørne Ole Snefjellå og Tore Snefjellå frå april 1944 til januar 1945. Dei to agentane opererte for Secret Intelligence Service og rapporterte om flåterørslene til okkupasjonsmakta i skipsleia på Møre-kysten. Dei to brørne frå Mo i Rana hadde delteke i motstandsarbeid i Noreg før dei kom over til Storbritannia.
Musikkgruppa Lava
Seinare har Lava gitt ut Prime Cuts, Rhythm of Love og i 1996 The Very Best of Lava. På dei to neste albuma Polarity, 2003, og Alibi, 2005 hadde Stein Austrud teke over på tangentinstrument og Kåre Kolve var med som saksofonist. Symphonic Journey frå 2009 vart innspela live med Kringkastingsorkestret på Rockefeller Music Hall i Oslo.
New York State of Mind
«New York State of Mind» er ein song skriven av Billy Joel for albumet Turnstiles i 1976. Sjølv om han aldri vart ein hit og heller ikkje gjeven ut som singel, er han ein av dei mest populære songane til Joel. Joel spelte mellom anna songen på The Concert for New York City i oktober 2001 etter 11. september-hendinga. Hn gjorde det same på 12-12-12: The Concert for Sandy Relief ved Madison Square Garden i New York City den 12. desember 2012.
Tom Petty
1991 til i dag: Warner Bros. Records
I juli 2006 gav Petty ut soloalbumet Highway Companion, med hitten «Saving Grace». Albumet debuterte på fjerdeplassen på Billboard 200, og vart den høgaste plasseringa til Petty sidan 1991.
New York State of Mind
Andre versjonar
Joel har òg spelt songen som ein duett med Elton John ved fleire høve, og med countrysongaren Garth Brooks under konserten til Brooks i Central Park i 1997, og igjen med Bruce Springsteen and the E Street Band som ein av Springsteen sine gjester under konserten «Rock and Roll Hall of Fame 25th Anniversary Concert» i Madison Square Garden i New York City den 29. oktober 2009.
Tom Petty
Skodespelarkarriere
Første gongen Petty deltok i ein film var i 1978, då han hadde ei cameo-rolle i FM. Han hadde seinare ei lita rolle i Made in Heaven i 1987 og fleire episodar av It's Garry Shandling's Show mellom 1987 og 1990, der han spelte seg sjølv som ein av naboane til Garry Shandling. Petty deltok òg i det andre Shandling-showet, The Larry Sanders Show.
Det store hamskiftet
Det store hamskiftet er ei samlenemning for dei sosiale, økonomiske og kulturelle omveltingane i norske bygdesamfunn som skjedde då den norske landbruksdrifta i større grad tilpassa seg marknadsøkonomi og pengehushald. Omgrepet var først bruka av diktaren Inge Krokann i artikkelen «Det store hamskiftet i bondesamfunnet» i Norsk kulturhistorie (1942). Krokann daterer tida for hamkiftet til den siste halvdelen av 1800-talet.
Årsaker til hamskifet
Den viktigaste tekniske nyvinninga var slåmaskina, fordi husdyrbruket vart viktigare enn åkerbruket, og fordi den sparte mest arbeidsfolk i travlaste onna. Slåmaskina dreiv dessutan fram ein ny jordkultur, ho kravde lettdriven jord, god beresterk grunn og god arrondering. Slik vart det òg slutt på utslåttene.
Jae Nyamburah
Nyamburah har spela ei rekkje roller på scene og tv, blant anna Dovregubben i Peer Gynt og Camilla i Linje 5 på Det Norske Teatret. Ho debuterte som regissør i 2022 med I skyggen av / Til minne for på Det Norske Teatret i Groruddalen.
Karriere
Nyamburah byrja som 15-åring å jobbe profesjonelt i kunstfeltet. I 2003 var ho musikkoordinator for albumet Maroon frå The R.I.S.E. (Revolutionary Independence Solid Eloquent) Project og manusforfattar til musikkvideoen All About The Benjamins.
Radiostasjonen Haga
Haga var ein radiostasjon for Secret Intelligence Service (SIS) på Sunnmøre under andre verdskrigen. Stasjonen var bemanna av Erling Rønneberg frå august 1944 til månadskiftet januar/februar 1945. Han rapporterte om tyske konvoiar og flåterørsler i skipsleia på Møre-kysten. Stasjonen vart etablert på Torholmen nord for Ålesund. Agenten hadde fått hjelp av folk på Torholmen og Roald på Vigra. Frå 19. februar, til Rønneberg vart henta ut av shetlandsgjengen sin båt «Vigra» den 5. mars 1945, sende han frå Godøy.
Bay of Isles
Bay of Isles er ei bukt mellom Cape Buller og Cape Wilson langs nordkysten av Sør-Georgia. Ho vart oppdaga i 1775 av ein britisk ekspedisjon under James Cook og ho fekk dette namnet av han på grunn av dei mange øyane (minst tolv) i bukta. Mange av desse øyane er kalla opp etter lokale fuglar som:
Waddingtonbreen
Waddingtonbreen er ein sidebre, 6 km lang, som flyt vest-nordvest langs sørsida av Ugolini Peak i Colwell Massif, og ut i Palaisbreen i Victoria Land. Han vart namngjeven av Advisory Committee on Antarctic Names (US-ACAN) i 1994 etter Edwin D. Waddington, ein geofysikar ved University of Washington. Frå 1990 var han i felten ved Taylor Dome og forska på isbrear.
Mount Colbert
Mount Colbert er eit fjell med ei høgd opp mot 2580 moh, 15 nautiske mil aust for Mount Borcik og 1 nautisk mil sør-sørvest for Mount Stump i søraust Hays Mountains i Dronning Maudfjella. Det vart namngjeve av Advisory Committee on Antarctic Names i samband med Mount Stump etter Philip V. Colbert, ein geolog frå Arizona State University som var logistikk-koordinator og som i lag med Edmund Stump deltok i felten på seks ekspedisjonar for US Antarctic Research Program til Dei transantarktiske fjella, 1970–71 til 1981–82, mellom anna området der dette fjellet ligg.
Lienz
Lienz er ein by og ein kommune i Aust-Tirol i forbundslandet Tirol i Austerrike. Kommunen, som er administrativt sete for distriktet Lienz, har eit areal 15,95 km² og eit folketal på i kring 11 800 (2013). Byen ligg ved åmotet mellom elvane Isel og Drava, mellom fjellkjedene Hohe Tauern i nord og Gailtal-Alpane i sør.
Andreas Bjercke
I lag med Eliassen mottok han Houens fonds diplom fire gonger og Sundts premie to.
Daraa
Den syriske borgarkrigen
Byen Daraa var utgangspunkt for eit opprør i 2011 mot president Bashar Al-Assad. Det heile starta då 15 born frå den same familien (Al-Abazeed) vart arrestert tidleg i mars 2011 for å ha skrive slagord mot regimet på skuleveggen sin. Borna var mellom 9 og 15 år gamle. Etter at det lokale styret nekta å sleppe borna fri, samla eit par hundre demonstrantar seg utanfor al-Omari-moskeen den 18. mars 2011. Kort tid etter auka demonstrantane til over 3000. I følgje aktivistane opna dei syriske tryggingsstyrkane eld mot demonstrantane og tre personar mista livet. Deretter opplevde Daraa og landsbyane kring daglege demonstrasjonar. Byen var òg vitne til massakrar.
Benjamin Britten
Bakgrunn
Då Benjamin Britten blei litt eldre tok han pianotimar hjå læraren Ethel Astle og lærte å spela bratsj av bratsjspelaren Audrey Alston. Som trettenåring fekk han opplæring i komposisjon av Frank Bridge etter å ha høyrd tonediktet hans The Sea på konsert. Som sekstenåring fekk Britten eit stipend til å studera ved Royal College of Music i London. Her studerte han komposisjon hjå John Ireland og piano hjå Arthur Benjamin. Han blei ein dyktig pianospelar som seinare spelte det mykje som akkompagnement og til kammermusikk.
Komponist
Ved festspela i Salzburg i 1937 fekk Britten stor internasjonal suksess med sine Variasjoner over eit tema av Frank Bridge. Men dette året miste Britten også mor si og Peter Burra, ein nær ven. Gjennom ein arv etter Burra blei Britten kjend med tenoren Peter Pears, som han skulle utvikla eit nært musikalsk og seinare også personleg tilhøve til. Mora etterlét seg også nok pengar til å kjøpa ei gammal vindmølle i Snape i Norfolk og setja henne i stand til bustad.
På 1960-talet knytte Britten venskap med russarane Sjostakovitsj, som han dirigerte musikken til, cellisten Rostropovitsj og kona hans, sopranen Galina Visjnevskaja. Desse skreiv han fleire verk for. Gjennom heile karrieren sin hadde Britten ofte skrive musikk for særskilde utøvarar. Hans siste opera, Death in Venice, blei laga som ei avskjedsrolle for Peter Pears. Britten hadde vore plaga av dårleg helse under skrivinga, og kort tid før premiera måtte han ta ein hjarteklaffoperasjon. Operasjonen var ikkje heilt vellukka, og etterpå kunne ikkje Britten dirigera lenger. Han trengde sjukepleie, men klarte likevel å skriva fleire verk før han døydde i 1976. Mange av desse blei urfamførte ved Aldeburgh-festivalar.
Pretties for You
Pretties for You er debutalbumet til Alice Cooper. På denne tida viste namnet «Alice Cooper» til eit band, ikkje til songaren, sjølv om songaren òg vart kalla Alice Cooper. Musikken har ein psykedelisk smak. Gruppa hadde ikkje enno utvikla den meir konsise hardrockstilen dei vart kjend for. Dei fleste songane på albumet har ein særeigen høglydt og dynamisk rockestil, men få av songane har ein hardrock-kvalitet. Pretties For You fekk dårleg kritikk og selde dårleg.
Mitzpe Hila
Katyusha- og Grad-rakettar avfyrt av Hizbollah i 1990-åra råka landsbyen, og det same skjedde under Libanonkrigen i 2006 mot Hizbollah.
Kenaihalvøya
Geografi
Kenaihalvøya har mange isbrear i dei austlege og sørlege delane. Her ligg dei store isfelta Sargent Icefield og Harding Icefields, og talrike isbrear som spring ut frå dei.
Klima
Klimaet på halvøya er relativt mildt, med rikeleg nedbør. Staden er eit av få område i Alaska der ein kan driva jordbruk, med ein vekstsesong som er lang nok til å dyrka høy og fleire andre avlingar.
Condorcet
Condorcet kan syne til:
Midi-distriktet
Midi-distriktet er eit distrikt i Hajjah guvernement i Jemen. I 2003 hadde distriktet eit folketal på 16 604 innbyggjarar.
Diversjon
Diversjon er militærtaktisk sett ein skinnmanøver for å avleia merksemnd frå hovudføretaket. Det kan vere ei handling eller eit trugsmål. Til dømes er det vanleg at marineinfanteriet set i land ei lita diversjonsgruppe på ei anna landgangsstrand enn den verkelege landingsplassen. Denne gruppa skal skapa mest mogeleg merksemnd frå fienden si side, så aktiviteten vert oftast sabotasje med mykje røyk og eksplosjonar dersom slikt er mogeleg å få til. Ei slik gruppe er nesten alltid kombinert med ei etterretningsgruppe, slik at den beste norske nemninga på slike grupper historisk sett har vore sabotasje-etterretningsgruppe.
Kelp Bay
Kelp Bay er ei lita open bukt like aust-søraust for Doris Bay på nordkysten av Sør-Georgia. Ho er fylt med tang og tare (kelp på engelsk), og det er ikkje mogeleg å ankre opp her. South Georgia Survey, 1951–52, rapporterte at det skildrande namnet var godt kjend lokalt.
King Edward Cove
King Edward Cove er ei verna bukt like sørvest for Mount Duse, på vestsida av Cumberland East Bay i Sør-Georgia. Bukta vart vitja av tidlege selfangarar i Sør-Georgia, vart kartlagd av Den svenske antarktisekspedisjonen, 1901-04, under Nordenskjold. Ho vart namngjeven kring 1906 etter kong Edward VII av Storbritannia.
Bosra
Den osmanske tida
I 1596 var Bosra oppført i osmanske skattelister som Nafs Busra, og som ein del av nahiya Badi Nasiyya i qadaet Hauran. Han hadde ein muslimsk folkesetnad som bestod av 75 hushaldningar og 27 ungkarar, og ein kristen folkesetnad på 15 hushaldningar og 8 ungkarar. Skattane vart betalte for kveite, bygg, sommaravlingar, frukt- eller andre tre, geiter og/eller bikubar og ei vassmølle.
Moderne tid
I januar 2013, etter 22 månader ut i den syriske borgarkrigen snakka flyktningar frå Bosra om eskalerande vald og mange lik i gatene.
The Angel and the Gambler
Oversyn
Bandet gav òg ut ein musikkvideo, som inneheldt ein forkorta versjon av songen. Videoen er nesten i Star Wars-stil og består av ei heilt dataskapt verd med romvesen av forskjellig kvalitet. Videokonseptet, særleg Blaze som går inn i ein bar med ein brun hatt og lang frakk, var i same stil som omslaget til Somewhere in Time, spesifikt singelen «Stranger in a Strange Land».
Ludvig Filip av Frankrike
Revolusjonær og emigrant
Ludvig Filip var son til hertugen av Orleans og delte faren sine sympatiar for den franske revolusjonen. I 1792 gjekk Ludvig Filip inn i hæren til revolusjonsgeneralen Dumouriez og deltok i slaga ved Valmy og Jemappes. Året etter flykta han til Austerrike. Dei neste 14 åra budde Ludvig Filip utanlands og besøkte ei rekke land. Mellom anna reiste han i 1795 heilt til Nordkapp og seinare tok han ein tur til Amerika. Åra 1800–08 budde han i Storbritannia.
Vagn Åkesson
Vagn vert skildra som ein av dei mest frykteslause i Soga om jomsvikingane, og motet hans står i skarp kontrast til den feige Sigvalde jarl. Då Palnatoke døydde vart Sigvalde jarl den nye leiaren til jomsvikingane. Under Slaget i Hjørungavåg i 986 gav han ordre om retrett då nordmennene gjekk fram, ein ordre som ein rasande Vagn nekta å følgja. I følgje soga kasta Vagn spydet sitt etter Sigvalde, men traff ikkje. Etterpå vende han kampen direkte mot Eirik Håkonsson Ladejarl, sonen til Håkon jarl:
Reve-enka
Handling
Eventyret fortel om eit revepar der ektemannen døyr etter å ha ete for mykje høns hjå bonden. Enkja blir seinare vitja av ein serie med friarar: Ein bjørn, ein ulv, ein hare og til sist ein rev. Tenestejenta hennar, ei kjette, snakkar med kvar av dei etter tur, men får beskjed om å senda dei vekk heilt til reven kjem. Han vil reve-enkja ha, dei gifter seg, og bur saman i revehuset «den dag i dag» om ikkje han også har vore i hønsegarden.
Futureal
Oversyn
Singelen kom med ein plakat av Derek Riggs som av ulike årsaker ikkje vart nytta som singelomslag.
King Haakon Bay
Bukta vart kalla opp etter kong Haakon VII av Noreg av Carl Anton Larsen, som grunnla Grytviken. Queen Maud Bay er kalla opp etter dronning hennar og ligg i nærleiken.
Vatnajökull nasjonalpark
Vatnajökull nasjonalpark (islandsk Vatnajökulsþjóðgarður) er ein nasjonalpark i Suðurland søraust på Island. Han omfattar Vatnajökull og område rundt og ligg i 7 kommunar. Parken har eit areal på rundt 13 600 km² (13 % av Island) og blei grunnlagd den 7. juni 2008. Han samla dei tidlegare nasjonalparkane Skaftafell, Jökulsárgljúfur, vulkanen Askja og fjellet Herðubreið.
Brunrotfamilien
Tre slekter av familien er heimlege i Noreg: brunrotslekta (Scrophularia), kongslysslekta (Verbascum) og evjebroddslekta (Limosella). I tillegg er sommarfuglbuskslekta (Buddleja) representert som framandart.
Nordiske greiner under vinter-OL 2006
Alle øvingane vart avvikla i Pragelato, ein landsby 82 km vest for Torino.
Sprintstafett, 6×1,1 km i klassisk stil
<br style="clear:both" />
Storkonvallslekta
Storkonvallslekta (Polygonatum) er ei planteslekt i aspargesfamilien.
Skalk
I kulturen
Skalken har vore eit kjenneteikn for visse skodespelarar, som Charlie Chaplin, Laurel and Hardy, Curly Howard og John Cleese
«Jason»
I 1892/93 og 1893/94 vart «Jason» nytta av Carl Anton Larsen på kvalfangstekspedisjonar til Antarktis for Christensens selskap A/S Oceana for å kartlegge kval- og selførekomstar. «Jason» undersøkte i første rekke områda rundt Sør-Georgia og aust for Antarktishalvøya og nådde 68°10' sørleg breidde, det sørlegaste punkt nokre hadde segla i dette området. Den første ekspedisjonen var hovudsakleg interessert i fangst av rettkval, men observerte berre blåkval, finnkval og knølkval. Desse artane hadde ein ikkje tilfredsstillende utstyr for å kunne fange. Det vart derimot teke over 6000 pelssel, og året etter reiste ein ned med fire skip og over hundre mann for å fange meir sel.
«Jason» vart i 1899 seld til den italienske prinsen og oppdagaren Luigi Amedeo av Abruzzi og omdøpt «Stella Polare». Luigi Amedeo leia ein nordpolekspedisjon, og frå Kristiania gjekk ferda til Arkhangelsk, der «Stella Polare» ankra opp 30. juni 1899. Ein overvintringsleir vart etablert på Frans Josefs land, men då hertugen mista to fingrar i løpet av overvintringa, tok kaptein Umberto Cagni over leiinga av sledeturen som nådde 86° 34’ den 25. april 1900, 35–40 kilometer lenger nord enn Nansen sin rekord frå 1895. Den 16. august 1900 starta «Stella Polare» returreisa til Noreg og kom til Tromsø 16. august. I 1902 vart ho stryke frå Lloyd's Register.
Himanshu Gulati
Himanshu Gulati er ein norsk politikar frå Framstegspartiet og frå 2017 stortingsrepresentant for Akershus fylke.
Detaljhandel
Det var i 2002 kring 37 000 detaljhandelsbedrifter (utanom dei som sel motorkøyretøy og motorsyklar) i Noreg, med ei samla omsetjing på 243 mrd. kr og med til saman kring 185 000 tilsette.
Whitehallbreen
Whitehallbreen er ein stor isbre som flyt nord og ut i Tuckerfjorden mellom Daniell Peninsula og søraust part i Victory Mountains i Victoria Land. Han vart namngjeven av geolog-gruppa frå New Zealand Geological Survey Antarctic Expedition (NZGSAE), 1957–58, delvis på grunn av den bokstavelege tydinga and dels med ein referanse til Admiralty Mountains i nærleiken. Admiralitetet sitt kontor i London ligg i Whitehall.
Natalie Portman
I 2010 blei Portman forlova med den franske koreografen Benjamin Millepied, som ho møtte under innspelinga av Black Swan, og i juni 2011 blei dei foreldre til ein gut dei gav namnet Aleph. I 2013 returnerte ho til filmlerretet etter fødselen, med filmen Thor: The Dark World. I denne filmen gjentok ho rolla som Jane Foster, toreguden Thor sin menneskelege kjærast. Prosjekt og utgjevingar i framtida er blant anna Knight of Cups og eit nytt prosjekt som framleis er under arbeid; båe regissert av Terrence Malick.